สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
21 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (21 ก.ค.) ได้แก่
ราคาหุ้น บริษัท ไดเมท (สยาม) จำกัด (มหาชน) หรือ DIMET ปิดตลาดวันนี้อยู่ที่ 7.20 บาท ลบ 1.50 บาท หรือ 17.25% มูลค่าการซื้อขาย 52.64 ล้านบาท โดยเปิดตลาดที่ 8.00 บาท แตะระดับสูงสุดที่ 8.00 บาท และต่ำสุดที่ 6.50 บาท
บล.ดีบีเอสฯ ระบุในบทวิเคราะห์(21 ก.ค.) หลังจากที่ UWC เทนเดอร์ฯ หุ้น DIMET บางส่วนจำนวน ประเมินผลกระทบคาดว่านักลงทุนที่มี DIMET อยู่ จะเข้าทำเทนเดอร์ ออฟเฟอร์น้อย เพราะราคาตลาดต่ำกว่าราคาเทนเดอร์ฯ ถึง 59% และมีโอกาสที่ราคาหุ้นจะปรับลดลง เพราะในระยะสั้นนักลงทุนอาจตีความว่าราคาหุ้นที่เหมาะสมเป็นเพียง 3.60 บาท จึงรับซื้อหุ้นที่ราคานี้
ราคาหุ้น บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ปิดตลาดวันนี้อยู่ที่ 1.42 บาท ลบ 0.23 บาท หรือ 13.94% มูลค่าการซื้อขาย 28.12 ล้านบาท ทั้งนี้ ราคาหุ้นที่มีการปรับตัวลงแรง เนื่องจากวันนี้บริษัทมีหุ้นเพิ่มทุนวันที่เริ่มซื้อขาย 21 ก.ค. 2558 โดยมีจำนวนหุ้นเพิ่มทุนหุ้นสามัญ 190,752,458 หุ้น
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 